Diari Oficial de la Generalitat Valenciana


Sumari del DOGV 3705, del 09-03-2000 (2000/1752)

Informació pública de la modificació de les normes subsidiàries de Los Montesinos, expedient d'homologació, projecte de pla parcial i estudi d'impacte ambiental del pla parcial Loma de Las Lagunas de la finca La Herrada.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1752


Organisme emissor
:   Ajuntament de Los Montesinos

Tipus de document
:   Anunci

Informació pública de la modificació de les normes subsidiàries de Los Montesinos, expedient d'homologació, projecte de pla parcial i estudi d'impacte ambiental del pla parcial Loma de Las Lagunas de la finca La Herrada. [2000/A1752]
  
José Manuel Butrón Sánchez, alcalde president de l'Ajuntament de Los Montesinos (Alacant), fa saber que, amb data 25 de febrer de 2000, ha dictat la resolució següent:
  
Primer
  
Vist que l'agrupació d'interés urbanístic del pla parcial Loma de las Lagunas de la finca La Herrada de Los Montesinos ha presentat una modificació de les normes subsidiàries de Los Montesinos, expedient d'homologació, projecte de pla parcial i estudi d'impacte ambiental del sector residencial, així com programa d'actuació integral que inclou una alternativa tècnica i un avantprojecte d'urbanització de les tres unitats d'execució integrants d'aquest, a l'empara del que disposa l'article 38 de la Llei 6/1994, de 15 de novembre, Reguladora de l'Activitat Urbanística, se sotmet a informació pública durant un termini d'un mes, en un diari d'informació general editat a la Comunitat Valenciana i en el Diari Oficial de la Generalitat Valenciana. El termini es comptarà a partir de l'última publicació. Durant l'esmentat termini podran presentar-se totes les al·legacions o documents que es consideren convenients. L'expedient complet estarà exposat al públic durant l'esmentat termini a l'Ajuntament de Los Montesinos.
  
Segon
  
Alhora, s'acorda sotmetre a informació pública la proposta de programa per al desenvolupament de l'actuació integrada mitjançant gestió indirecta, avantprojecte d'obres d'urbanització i alternativa tècnica, de les obres d'urbanització de les tres unitats d'execució. El programa d'actuació integrada es presenta per iniciativa de l'agrupació d'interés urbanístic del pla parcial Lomas de las Lagunas de la finca La Herrada de Los Montesinos.
  
Durant el termini de 20 dies a partir de l'última publicació d'aquest edicte, s'admetran tant al·legacions com alternatives tècniques a la inclosa en el programa i, després de la seua conclusió, les persones que, independentment que siguen propietàries o no dels terrenys, tinguen interés a competir per a ser seleccionades com a adjudicatàries del programa corresponent, podran presentar proposicions juridicoeconòmiques durant el termini dels cinc dies següents al venciment dels 20 dies adés esmentats.
  
Les alternatives tècniques es presentaran a la vista, amb la documentació assenyalada en els apartats A) i B) de l'article 32 de la Llei 6/1994, de la Generalitat Valenciana, acompanyada, si pertoca, de projectes complementaris. Les proposicions juridicoeconòmiques es presentaran en plica tancada, amb la documentació esmentada en els apartats C) i D) de l'article 32 de la llei esmentada.
  
Els terminis indicats quedaran prorrogats per 20 dies addicionals si, durant els 10 primers d'informació pública, alguna persona es compromet a presentar un alternativa tècnica substancialment distinta a la inicial i en presta caució en la quantia reglamentària. La pròrroga es farà constar en l'expedient, s'anunciarà al tauler d'anuncis i es comunicarà a les persones que, per desconéixer-la, presenten pliques prematurament.
  
L'acte d'obertura de pliques s'efectuarà en la següent data hàbil a la conclusió del termini per a presentar-les; del seu desenvolupament i resultats s'estendrà una acta.